Jamɛ Lḥamidi

Iga Ṛṛays Jamɛ Lḥamidi iwis n Tamazirt n Ayt Ḥmd li ilan ɣ uflla n Anzi, ilul ɣ usggas n 1935, f izwar ns ikka t inn ar ittlmad Rribab f lhimmt i amarg n ṛṛways lliɣ t inn ikka ɣ Tiznit zɣ 1968 ar 1972 aylliɣ imaggar d ṛṛays u Tuluglt, lli as imlan amarg. Immut igllin ɣ 25 Maṛs 2008.

Ar daɣ ittmuna Rrays Jamɛ Lḥamidi d tarabbut n Rraysa Mbaṛka d Rrays Ɛabdullah Ggu inzi, ayliɣ imyassan d Saɛid Actuk lli as yiwsn afad a isjjl tassfift nns izwarn. Mac ittyawssan bahra Rrays Jamɛ Lḥamidi s talɣat n "A lluz a lluz awi sslam i tiyyni". Tugt daɣ n ṛṛways d taṛṛaysin a ilmdn amarg gr ifassn ns zund Faṭima Tiḥiḥit Mujahid d rraysa Faṭima Tabaɛmrant. Ɣ usggas n 2008 lli ɣ immut ɣ tigmmi ns ɣ Dcayra ili dars 73 n usggʷas.

Taggayt:Taẓuṛi
Taggayt:Ṛṛways
 Tisaɣulin